ננה אריאל

ננה אריאל (נולדה ב-14 ביוני 1985) היא מחברת, חוקרת בתחומי הרטוריקה, תרבות המילה והספר, ומדעי הלמידה, מוציאה לאור ומרצה ישראלית, חברת סגל בכיר בפקולטה למדעי הרוח באוניברסיטת תל אביב.

== ביוגרפיה ==
אריאל נולדה ברמת גן ב-14 ביוני 1985 לשלמה אריאל ורות קנר. אחיה הוא המוזיקאי אבשלום אריאל. סבהּ הוא האדריכל עמנואל קנר. לה ולבן זוגה אורי יואלי בת.

בשנת 2006 יצרה יחד עם נעמי יואלי, גליה יואלי והדס קלדרון את המופע "דודה פרידה: המוזיאון", שזכה בפרס ההצגה הטובה ביותר בפסטיבל עכו באותה שנה והופיע בפסטיבלים בברלין ובהולנד.

היא השלימה לימודי קולנוע וספרות באוניברסיטת תל אביב בהצטיינות יתרה. במהלך לימודיה פנתה למסלול מחקרי עצמאי בתחום הרטוריקה. היא עשתה מסלול ישיר לדוקטורט ובמהלכו כתבה פרויקט מחקר על קלישאות. בגיל 29 השלימה את עבודת הדוקטורט, שעסקה ברטוריקה של מניפסטים, בהנחיית פרופ' חנה נוה. ב-2015 הייתה מקבלת התואר דוקטור הצעירה ביותר באוניברסיטת תל אביב בכל התחומים לשנה זו. מחקרה התפרסם בהמשך כספר.<ref></ref>

בשנים 2016–2017 הייתה עמיתת מחקר באוניברסיטת הרווארד בארצות הברית בחסות קרן פולברייט ו-Israel Institute. במהלך שנה זו אצרה יחד עם החוקרת הטורקייה מינה אוזיורט קיליץ'<ref></ref> תערוכה של ספרי הוצאת הוגארת' של וירג'יניה ולנארד וולף, במלאת מאה שנה להוצאה.<ref></ref>

ב-2020 הייתה עמיתה במרכז Minducate למדעי הלמידה בבית ספר סגול למדעי המוח באוניברסיטת תל אביב, בהנחיית פרופ' רות עמוסי.

ב-2023 הייתה חוקרת ומרצה אורחת עם מלגת שאטובריאן באוניברסיטת Sciences Po בפריז.

מאז 2007 היא מלמדת באוניברסיטת תל אביב וזכתה בפרסי הצטיינות בהוראה. הייתה מרצה אורחת במוסדות רבים, בין השאר בבית הספר לממשל באוניברסיטת הרווארד בארצות הברית. 

=== מחקר ופעילות ציבורית ===
אריאל פרסמה מאמרים בכתבי עת ובמגזינים מקומיים ובינלאומיים בתחומי רטוריקה, תרבות, שפה ולמידה. מחקריה עסקו ברטוריקה מודרניסטית של חלוצי תרבות, במניפסטים, במגזינים קטנים ובתרבות דפוס. היא התמחתה בפיתוח שיטות למידה חדשות, באזורי המפגש בין תיאוריה ופרקטיקה, וכתבה על השפעתו של דיבור עצמי על תהליכי למידה.

ב-2021 יצרה את הגרסה העברית הרשמית לקורס המקוון (MOOC) "ללמוד איך ללמוד", המופיעה ב-קמפוס IL<ref></ref> ונלמדת באופן נרחב על ידי פרטים ומוסדות בישראל. הקורס עלה לגמר תחרות הלמידה הדיגיטלית של HIT ב-2022, וזכה בפרס חביב הקהל.

בתחום מדעי הרוח הדיגיטליים היא יצרה מהדורה דיגיטלית של כתב העת "המעורר" בעריכת י"ח ברנר,<ref></ref> ויצרה יחד עם סטודנטים את "המדריך לכשלים בטיעון".<ref></ref>

אריאל היא חברת דירקטוריון בארגון "דרך רוח" לקידום מדעי הרוח בישראל. היא חברת קבוצת ADARR למחקר ברטוריקה, ארגומנטציה וחקר שיח.

היא הייתה שופטת בתחרות הסיפור הקצר בעיתון "הארץ" בשנת 2016, בפרס ברנר בשנת 2019, ובפרס חיים גורי בשנת 2022. היא חברת מערכת בכתב העת "גרנטה" בעברית ובסדרת "משא" למסות בעריכת לילך נתנאל.

=== הוצאה לאור וכתיבה ספרותית ===
בשנת 2020 פרסמה את "הספר הכי משעמם בעולם" – ספר לילדים ולמבוגרים ב[http://www.asiapublishers.co.il/ הוצאת אסיה],<ref></ref> העוסק ברגש השעמום ומזמין את הקוראים לחוות אותו ולתהות על אודותיו. הרקדנית והכוראוגרפית רננה רז עיבדה את הספר למופע מחול. 

ב-2024 יצא לאור ספרה השני לילדים ולמבוגרים בהוצאת אסיה, "הסיפור המוזר והלא ייאמן של פסיק ונקודה".

אריאל הקימה יחד עם בן זוגה אורי יואלי את "דפוס בית"<ref></ref> – הוצאה לאור ובית מלאכה זעיר לספרים. ההוצאה פועלת מדירתם בתל אביב החל מקיץ 2019. אריאל ויואלי מייצרים את הספרונים בתפירה ידנית, במהדורות קטנות וממוספרות. בין הספרים שהוציאו: "סדר הדברים" (ננה אריאל), "יומן ריצה" (אורי יואלי), "טרה נומדה" (Permi Vac),<ref></ref> "שיבויה ושיקויה עפות למדבר" (שרון קנטור ושחר סריג),<ref></ref> "מים מים" (אלכס בן ארי),<ref></ref> "הרחיצה בים" (יעקב גודארד – בעקבות שהות אמן בבית שלום אש בבת ים),<ref></ref> "חיי נמלים" (רחל בלובשטיין), "השמש והדג" (וירג'יניה וולף, בתרגום שירז גרינבאום ואסתר בראל), "הנפש הסולארית" (יותם פלדמן). מהדורת הספר המוארת של "הנפש הסולארית", שבה הספר מפיק אור, היא זוכת פרס העיצוב "תריסר ספרים".

== פרסומים ==
=== ספרים ===
*מניפסטים: כתבים של אי-נחת על סף המאה העשרים ואחת, הוצאת אוניברסיטת בר-אילן, סדרת אופקי מחקר, 2018.
* סדר הדברים, דפוס בית, 2019
* הספר הכי משעמם בעולם, הוצאת אסיה, 2020
* המעורר – הרפתקת דפוס (עורכת, יחד עם מורן פרי), מנגד, 2021.

=== ממאמריה ===
*"[https://hazmanhazeh.org.il/the_new_sincerity/ משחקי כנות"], הזמן הזה, מרץ 2023.
*[https://philosophynow.org/issues/156/Back_to_the_Sophists Back to the Sophists], Philosophy Now 156, 2023
*“[https://www.tandfonline.com/doi/full/10.1080/14681366.2022.2039270 Don’t Think before You Speak: On the Gradual Formation of Thoughts During Speech]”, Pedagogy, Culture & Society, February 2022.
*Nana, Ariel, Language Games with 'manifesto'". Culture, Theory and Critique, December, 2021
*“Signaux d’avant-garde. Mouvements culturels, altruisme et principe de handicap”, Ethos collectif et identités sociales, Ruth Amossy et Eithan Orkibi, eds. Classiques Garnier, 2021
*Nana Ariel, [https://psyche.co/ideas/talking-out-loud-to-yourself-is-a-technology-for-thinking “Speaking out loud to yourself is a technology for thinking”] Psyche, December 2020.
*Nana Ariel, [https://muse.jhu.edu/article/751789 “How to Do Things with Futurism: Traces of Futurism in Hebrew Culture”]. Modernism/Modernity, April 2020.
*“One-time Periodicals, Unrealized Manifestos: Little Magazines and the Ethos of Failure”. International Perspectives on Publishing Platforms, late 19th c. to the present: Technologies of Image-Object-Text. New York: Routledge, 2019.
* Nana Ariel, [https://aeon.co/ideas/at-the-end-of-the-day-think-outside-the-box-about-cliches “At the end of the day, think outside the box about clichés”], Aeon, 6.3.2019
* Nana Ariel, [https://aeon.co/ideas/what-the-teleprompter-tells-us-about-truth-trump-and-speech “What the Teleprompter Tells Us about Truth, Trump, and Speech”], Aeon, February 2017.
*ננה אריאל, [https://alaxon.co.il/thought/לרוץ-לאט-לאט/ מה זה להיות רהוט, או איך לרוץ]. אלכסון, אוקטובר 2018
*·“Le manifeste hébraïque: un genre monologique dialogisé”. Les expressions du collectif dans les écritures juives d’Europe centrale et Orientale. Paris: Presses de l'Inalco, 2018.
* ננה אריאל, [https://humanities.tau.ac.il/sites/humanities.tau.ac.il/files/media_server/all-units/מרכז%20קיפ%20-חדש-/אות6/OT6_Ariel-compressed.pdf קילטרטן: כתב-עת חד-פעמי – על מגזינים קיקיוניים ומהלכים מודרניסטיים]. אות 2016.

== קישורים חיצוניים ==

* [https://open.spotify.com/episode/5y1MEe261CgSJbtczvF3Oy על סקרנות ושיעמום], פודקאסט "ועכשיו מה?" עם איתי מאוטנר
* [https://open.spotify.com/episode/3AUuWnnxl97gbQDHQ9UthF?si=TumYCLKOStiVIUp0bTU5_g&utm_source=copy-link&nd=1 המאסטרים, Campus IL ראיון של אסף וייס עם ננה אריאל], מרץ 2022
* [https://youtu.be/VTKdMJimMdg?t=747 "הספר הכי משעמם בעולם" ועל דפוס בית], סוכן תרבות, קובי מידן, יולי 2020
* על [https://www.prtfl.co.il/archives/130614 "הספר הכי משעמם בעולם", פורטפוליו,] יוני 2020
* 
* [https://www.israelhayom.co.il/article/785881 "השיעמום המעניין מכולם"], ישראל היום, דפנה לוי, 19.7.20
* 
* 
* 
* [https://soundcloud.com/historia-il/nanaariel מניפסטים ש(לא) שינו את העולם], פודקאסט היסטוריה גדולה בקטנה.

== הערות שוליים ==

קטגוריה:חוקרות ישראליות
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:רמת גן: אישים
קטגוריה:סגל אוניברסיטת תל אביב
קטגוריה:מדענים ישראלים
קטגוריה:חוקרים ישראלים
קטגוריה:מו"ליות ישראליות
קטגוריה:מו"לים ישראלים
קטגוריה:ישראליות שנולדו ב-1985
קטגוריה:ישראלים שנולדו ב-1985